ZAKLJUČNO POROČILO

O POTEKU LIKVIDACIJSKEGA POSTOPKA JAVNEGA ZAVODA ZA TURIZEM IN ŠPORT RADENCI - v likvidaciji

Celje, avgust 2020

1. Razlogi za prenehanje javnega zavoda Zavod za turizem in šport Radenci - v likvidaciji in začetek likvidacijskega postopka 4

II. Potek likvidacije in opravljene naloge likvidacijskega upravitelja 6

II.1. Zaključevanje predhodno začetih poslov in projektov 7

II.2. Objava poziva upnikom 8

II.3. Osnovna sredstva in drobni inventar - unovčenje likvidacijske mase 8

II.4. Zaposleni 9

II.5. Izterjava terjatev in poplačilo obveznosti javnega zavoda ZTIŠ Radenci - v likvidaciji 10

II.6. Druge naloge likvidacijskega upravitelja 10

III. Otvoritvena likvidacijska bilanca zavoda ZTIŠ Radenci - v likvidaciji na dan 5.6.2020 10

III.1 Neopredmetena in opredmetena osnovna sredstva 11

III.2 Terjatve 12

III.4 Obveznosti do dobaviteljev 13

III.5 Obveznosti za plače in nadomestila plač 13

III.6 Sklepno 14

IV. Računovodsko poročilo Zavoda za turizem in šport Radenci - v likvidaciji od 5.6.2020 do 31.8.2020 14

VI.1 Poslovni izid na dan 31. 8. 2020 15

VI.2 Obrazložitev postavk iz izkaza poslovnega izida 16

VI.3 Poslovni izid na dan 31.8.2020 17

VI.4 Bilanca stanja na dan 31.8. 2020 18

VI.5 Dolgoročna sredstva 19

VI.6 Denarna sredstva 20

VI.7 Terjatve do kupcev 20

VI.8 Kratkoročne terjatve do neposrednih uporabnikov proračuna občine 20

VI.9 Obveznosti do dobaviteljev 20

VI.10 Zaloge v turistični pisarni 20

VI.11 Lastni viri in dolgoročna sredstva 20

VI.12 Izkaz poslovnega izida po načelu denarnega toka 20

V. Predlog za razdelitev premoženja 22

V.1 Končanje likvidacijskega postopka 22

VI. Seznam prilog 22

1. Razlogi za prenehanje javnega zavoda Zavod za turizem in šport Radenci - v likvidaciji in začetek likvidacijskega postopka

Javni zavod Zavod za turizem in šport Radenci (v nadaljevanju ZTIŠ Radenci), je ustanovila Občina Radenci (v nadaljevanju ustanoviteljica) na 12. redni seji občinskega sveta dne 18. 03. 2004, z Odlokom o ustanovitvi javnega zavoda »Zavod za turizem in šport Radenci« (Uradno glasilo občine Radenci, lokalni časopis Prepih, št. 32/04).

ZTIŠ Radenci je bil ustanovljen z namenom, da skrbi za razvoj turistične in športne dejavnosti v Občini Radenci, navedeno kot javne službe za območje Občine Radenci.

Zakon o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) v 54. členu določa, da zavod med drugimi razlogi preneha, če ustanovitelj sprejme akt o prenehanju zavoda, ker so prenehale potrebe oziroma pogoji za opravljanje dejavnosti, za katero je bil zavod ustanovljen.

Razlog za sprejem odloka o ukinitvi ZTIŠ Radenci je v tem, da ni bilo več potrebe in vsebinskih razlogov, da bi se zgoraj navedene dejavnosti, za izvajanje katerih je bil javni zavod ustanovljen, še naprej organizirale v obliki javnega zavoda. Prenehanje zavoda je zato posledica reorganizacije in optimizacije širše občinske uprave in javnih služb. Za stroškovno učinkovito delovanje je nujno ukinitev zavoda in bolj povezovalno delovanje javne uprave. S prenehanjem delovanja javnega zavoda se bodo zmanjšala finančna sredstva za plače in materialne stroške. Glede na obseg in naravo dejavnosti, ki jo je javni zavod opravljal, je ustanoviteljica ZTIŠ Radenci menila, da ni vsebinskih, niti dejanskih razlogov za to, da bi bil ZTIŠ Radenci organiziran v obliki javnega zavoda na področju turizma in športa.

Občina Radenci je kot ustanoviteljica javnega zavoda Zavoda za turizem in šport Radenci, s strani stalnih delovnih teles občine ter posameznikov Občine Radenci, že nekaj časa prejemala neformalno izražene pobude po ukinitvi ZTIŠ Radenci oz. pobude, naj se javni zavod preoblikuje v drugo obliko (mišljeno predvsem na statusno preoblikovanje ali prenos dejavnosti v drugo pravno obliko delovanja). Navedeno je tudi posledica racionalizacije in izboljšanja delovanja majhnih pravnih subjektov.

Zaradi težav v vezi samega delovanja ZTIŠ Radenci ter zaradi razhajanja med pričakovanimi in realiziranimi dejavnostmi ZTIŠ Radenci, so med Občino Radenci kot ustanoviteljico ZTIŠ Radenci, Svetom zavoda ZTIŠ Radenci, Odborom za turizem in šport ter drugimi predstavniki, potekali številni sestanki na temo smotrnosti nadaljnjega delovanja ZTIŠ Radenci. S strani vsakega od udeležencev so bili tako že v preteklosti predstavljeni pogledi, kako bi dejavnost ZTIŠ Radenci peljali z drugo zgodbo in bistveno manjšimi finančnimi stroški.

Po večkratni razpravi so bili vsi udeleženci sestankov že takrat enotnega mnenja, da bi bilo racionalno in koristno ukiniti ZTIŠ Radenci ter dejavnost negospodarske javne službe opravljati pod okriljem občinske uprave. Prednosti, ki bodo dosežene s tem so:

* racionalizacija finančnega poslovanja: en direktor pravne osebe, več zaposlenih za izvajanje delovnega področja;
* večja usklajenost delovanja akterjev lokalne skupnosti ter lažje medsebojno komuniciranje,
* nadaljevanje dosedanjega dela ZTIŠ v obliki nesamostojne pravne osebe, z manjšimi finančnimi izdatki.

Občina Radenci je doslej prihodkovno stran proračuna uspešno večala na podlagi črpanja evropskih sredstev, predvsem Evropskega sklada za regionalni razvoj. S pomočjo teh je zastavila obsežen investicijski ciklus, v katerem bo vzpostavljena dodatna javna infrastruktura na različnih področjih. Po zaključku programskega obdobja je upravičeno pričakovanje bistvenega znižanja investicijskih sredstev iz tega naslova, ravno tako je prisotno zavedanje o povečanju postavk fiksnih stroškov iz naslova dodatne infrastrukture. Na podlagi navedenega so bile predlagane možnosti racionalizacije, ki bodo zagotavljale postopno prevzemanje novih proračunskih obveznosti iz naslova nove infrastrukture, prav tako pa se želi s predlogom zagotavljati čim večjo usmerjenost javnih sredstev v konkretne projekte, oblikovane na podlagi zaznanih potreb v okolju.

Pri delovanju javnega zavoda ZTIŠ Radenci je ustanovitelj ugotavljal:

● fiksni stroški delovanja zavoda (plače, materialni stroški) so predstavljali velik del vseh sredstev, ki jih je ustanovitelj namenil za delovanje zavoda. Sredstva ustanovitelja so bila v manjšem delu namenjena za izvajanje projektov po področjih.

● Zavod je imel razvejano strukturo zaposlenih, kjer so se izpostavljala vprašanja:

- upravičenost direktorja, ki naj bi opravljal vodstvene in strokovne naloge,

- izkoriščenost kadrov za skupne službe,

- možnost povezovanja nalog, ob upoštevanju nizkega števila obiskovalcev.

● Zavod je večji del svojih prihodkov črpal iz proračuna Občine Radenci. Zavod za realizacijo projektov ni uspel pridobiti večjega deleža sredstev iz ostalih virov, temveč je temeljil na proračunu ustanoviteljice.

● Kljub obsežnim programskim sredstvom zavod ni uspel oblikovati projektov, ki bi imeli dodano vrednost tudi v smeri, da bi neposredno vračali vložena sredstva v proračun Zavoda ter tako razbremenjevali proračun Občine. Izvedba projektov ni razbremenila proračuna, kot je to bilo za pričakovati.

● Občina Radenci ima za leto 2020 zadan in v Proračunu Občine Radenci zagotovljen finančni plan po izgradnji zunanjega nogometnega igrišča z umetno travo pri Športnorekreacijskem centru Slatina. Navedeno je predmet povečanega tržnega povpraševanja in povečanje igrišč za namene nogometa bi v Radence privabilo tudi številne večje nogometne ekipe, ki za svoje treninge potrebujejo zadostno število športnih igrišč, česar zavod doslej ni mogel zagotavljati. Izgradnja nogometnega igrišča z umetno travo pomeni finančni doprinos v smislu trženja športnih objektov in hkrati povečanje zasedenosti tako nastanitvenih kot drugih, z njo povezanih dejavnosti, kar pomeni za turistični kraj, kot so Radenci, izjemno priložnost.

● Zavod se je ves čas svojega delovanja sooča s kadrovsko problematiko, hkrati pa ni bilo realizacije jasno zastavljene dolgoročne vizije Zavoda ob ustanovitvi. Javni zavod je bil namreč ustanovljen z vizijo, da ga bo v štartu financirala ustanoviteljica, z leti pa bo javni zavod zagotovil lastne vire financiranja in tako v večinskem deležu financiral sam svoje lastno delovanje, delež vložka javnih sredstev pa naj bi bil z leti vedno manjši. Če pogledamo bilanco zavoda, je ugotoviti, da ZTIŠ Radenci vedno bolj odstopa od deleža, ki bi ga moral zagotoviti z lastno dejavnostjo iz naslova tržnih produktov, saj procent lastnega financiranja ne doseže niti 20 %. Slednje seveda pomeni, da vedno bolj odstopa od deleža, ki bi ga moral zagotavljati z lastno dejavnostjo iz naslova tržnih produktov, navedeno pa seveda pomeni, da je finančna sredstva zagotavljala Občina Radenci.

● Večkrat je s strani uporabnikov in širše javnosti izpostavljeno vprašanje upravičenosti projektov iz vidika doseženih rezultatov oz. usklajenosti projektov s potrebami v okolju.

Zaradi zgoraj navedenih in izpostavljenih razlogov je bila podana ideja o ukinitvi ZTIŠ Radenci ter nadaljevanje njegove dejavnosti v obliki nesamostojne pravne osebe, ki bi delovala v okviru občinske uprave Občine Radenci. Ustanoviteljica bo zagotovila nemoteno izvajanje dejavnosti Zavoda, ki so bile v okolju prepoznane kot potrebne in potrjene s strani uporabnikov, na drugačen, finančno ugodnejši način. Tako bo zagotovljeno nemoteno upravljanje z objekti, ki so v lasti ustanoviteljice ter v upravljanju ZTIŠ Radenci. Poskrbljeno bo, da se bodo tudi v likvidacijskem postopku vse dotedanje naloge in obveznosti še naprej izvajale po ustaljenem načinu in nemoteno, brez občutnih posledic za zunanje uporabnike.

Predvsem pa želi ustanoviteljica proračunska sredstva usmerjati v izvajanje konkretnih projektov.

II. Potek likvidacije in opravljene naloge likvidacijskega upravitelja

V skladu z odločitvijo Občine Radenci o likvidaciji oz. prenehanju ZTIŠ Radenci - v likvidaciji, je Občinski svet Občine Radenci na 14. redni sej dne 28.5.2020 sprejel sklep št. 031-0002/2020-2 o redni likvidaciji javnega zavoda Zavod za turizem in šport Radenci, ker so prenehale potrebe oziroma pogoji za opravljanje dejavnosti zavoda, za katere je bil zavod ustanovljen, in sicer na podlagi 3. alineje 1. odst. 54. člena in 2. odst. 54. člena Zakona o zavodih v zvezi z 2. alinejo 1. odst. 402. člena ZGD-1. Za likvidacijskega upravitelja je bila imenovana Odvetniška pisarna Stušek d.o.o., Ljubljanska cesta 14, 3000 Celje.

Po sprejemu sklepa o redni likvidaciji, je likvidacijski upravitelj poskrbel za ustrezne vpise v sodni register za vpis začetka postopka redne likvidacije, vpis spremembe firme zavoda, vpis spremembe tipa zastopanja ipd. K predlogu za vpis sprememb je bil priložen zgoraj navedeni sklep o redni likvidaciji z dne 28.5.2020. Pristojni sodni register Okrožnega sodišča v Murski Soboti je dne 5.6.2020 izdal sklep opr. št. Srg 20202016/16418, ki je bil istega dne vpisan v poslovni register AJPES, s katerim je začel postopek redne (prostovoljne) likvidacije.

Ob uvedbi postopka redne likvidacije je likvidacijski upravitelj poskrbel za izvedbo tudi vseh ostalih potrebnih korakov in aktivnosti za prenehanje pooblastil prejšnjemu vodstvu ZTIŠ Radenci - v likvidaciji. Likvidacijski upravitelj je tako dne 12.6.2020 na območni enoti Urada za javna plačila Žalec uredil in izpolnil vse potrebne obrazce za preklic pooblastil direktorju zavoda g. Branku Žnidariču za izpolnjevanje, potrjevanje in odobritev plačilnih nalogov za izvedbo javnih plačil, ter je ta pooblastila v celoti prenesel na pisarno likvidacijskega upravitelja. Prav tako je uredil formalne spremembe pri vseh ostalih državnih organih oz. upravnih organih (AJPES, FURS, različne upravne enote, Zavod RS za zaposlovanje ipd.), za prenos pristojnosti in pooblastil na likvidacijskega upravitelja.

Od začetka likvidacijskega postopka do priprave tega poročila, je likvidacijski upravitelj opravil vse naloge, ki so opredeljene v 412. členu ZGD-1, ki določa, da likvidacijski upravitelj zastopa in predstavlja pravno osebo v likvidaciji, sestavi začetno bilanco, konča začete posle, poplača terjatve upnikom, objavi poziv upnikom naj mu prijavijo svoje terjatve v roku, ki ne sme biti krajši od 30 dni od dneva objave, izterja terjatve, unovči likvidacijsko maso, pripravi predlog poročila o poteku likvidacijskega postopka in predlog za razdelitev premoženja, predlaga izbris družbe iz registra, ter opravi druge naloge v zvezi z likvidacijo, ki so določene v zakonu ali drugem upoštevnem aktu.

## II.1. Zaključevanje predhodno začetih poslov in projektov

Po sprejemu sklepa o redni (prostovoljni) likvidaciji, je likvidacijski upravitelj najprej poskrbel za ustrezne vpise v sodni register za vpis začetka postopka redne likvidacije, vpis spremembe firme zavoda, vpis spremembe tipa zastopanja ipd.

Od začetka likvidacijskega postopka je likvidacijski upravitelj zaključil vse posle, ki jih je prejšnje poslovodstvo predalo ob zaključku rednega poslovanja zavoda. Podrobnejše aktivnosti in naloge, ki jih je likvidacijski upravitelj opravil v sklopu vodenja likvidacijskega postopka so razvidne v nadaljevanju tega poročila, kjer so kronološko in po posameznih dnevih opisana posamezna opravila likvidacijskega upravitelja.

Likvidacijski upravitelj je primarno ob uvedbi postopka likvidacije opravil uvodni sestanek z dosedanjim direktorjem g. Žnidaričem in prevzel celotno relevantno dokumentacijo, ki se nanaša na poslovanje zavoda. Prevzeto dokumentacijo je likvidacijski upravitelj pregledal in napravil pravni skrbni pregled za potrebe ugotovitve aktivnih pogodbenih razmerij, strank pogodbenega razmerja, namena oz. vsebine posamičnega pogodbenega razmerja in možnosti za njegovo prekinitev. Enako je likvidacijski upravitelj storil tudi za vse pogodbe o zaposlitvi z delavci, ki so bili zaposleni pri ZTIŠ Radenci - v likvidaciji. S tem je likvidacijski upravitelj pridobil vpogled v bistvene in odločilne kazalce ter ustroj in delovanje zavoda in na tej podlagi zasnoval nadaljnje korake in potrebne aktivnosti v postopku redne likvidacije.

Najprej je likvidacijski upravitelj za potrebe vodenja likvidacijskega postopka za izvedbo računovodskih neizogibnih storitev angažiral računovodkinjo ZTIŠ Radenci go. Jožefo Lazar. Izvedbo pravnih, administrativnih, tehničnih, računalniških in drugih storitev, je likvidacijski upravitelj zagotovil sam v sklopu pisarne likvidacijskega upravitelja.

V trenutku uvedbe postopka likvidacije sredstva v upravljanju še niso bila prenesena nazaj na Občino Radenci. Zaradi tega je bilo potrebno v prvem mesecu likvidacijskega postopka poskrbeti, da so se vse dosedanje naloge in aktivnosti ZTIŠ Radenci - v likvidaciji še naprej izvajale po ustaljenem načinu in nemoteno, brez občutnih posledic za zunanje uporabnike. Likvidacijski upravitelj je zato vodil in nadzoroval poslovanje in delovanje zavoda, ter skrbel za redno in nemoteno izvajanje vseh nalog, ki jih je bilo potrebno izvesti.

Glede na navedeno dejansko stanje, je likvidacijski upravitelj, ob upoštevanju potreb za poslovanje zavoda, postopoma odpovedoval delovna razmerja s posameznimi delavci, ki so bili zaposleni pri zavodu ZTIŠ Radenci - v likvidaciji. Takojšnja prekinitev delovnih razmerij bi namreč v celoti ohromila delovanje zavoda, saj je slednji imel v upravljanju številne zunanje površine in objekte, za katere so skrbeli zaposleni delavci - vzdrževalci. Ob morebitni takojšnji prekinitvi delovnih razmerij bi se tako v odnosu do uporabnikov storitev zavoda povzročila nepopravljiva škoda. Do konca likvidacijskega postopka je likvidacijski upravitelj odpovedal ali poskrbel za prenos vseh bistvenih aktivnih pogodbenih razmerij, ki so za ZTIŠ Radenci - v likvidaciji predstavljala mesečno obremenitev in strošek, poleg tega je likvidacijski postopoma odpovedal vsa delovna razmerja tako, da so se do dne 31.8.2016 iztekli vsi odpovedni roki, vsem delavcem so bile izplačane odpravnine in urejeno je bilo vse potrebno za dokončno prenehanje delovnih razmerij, skladno z določbami ZDR-1 in ostalimi področnimi predpisi, ki jih je bilo potrebno upoštevati v delu, kjer je imel zavod sklenjeno delovno razmerje z javnimi delavci. Podrobnejša dinamika in postopek poteka odpovedi posameznih pogodbenih in delovnih razmerij je razvidno v nadaljevanju tega poročila.

Poleg navedenega zgoraj, je likvidacijski upravitelj poskrbel še za celotno ureditev vsega potrebnega za arhiviranje in prevzem dokumentarnega gradiva in dokumentacije, ki je nastala tekom poslovanja oz. opravljanja dejavnosti ZTIŠ Radenci - v likvidaciji. Likvidacijski upravitelj se je uskladil s Pokrajinskim arhivom Maribor in v celoti ter pravočasno uredil odbiranje arhivskega gradiva in pripravo oz. prenos in prevzem gradiva s strani Pokrajinskega arhiva Maribor, kot to predvideva ustrezna področna zakonodaja. Arhivska dokumentacija bo Pokrajinskemu arhivu Maribor izdana do izbrisa ZTIŠ Radenci - v likvidaciji iz sodnega registra.

Likvidacijski upravitelj je pravočasno uredil tudi vse potrebne zakonsko predvidene aktivnosti vezane na oddajo obračuna davka na dodano vrednost, obračuna davka od dohodka pravnih oseb in oddajo zaključne bilance za obdobje od 1.1.2020 do 4.6.2020. V tej zvezi je likvidacijski upravitelj izvršitev teh nalog organiziral v sklopu resursov, ki so mu bili na voljo znotraj zavoda ZTIŠ Radenci - v likvidaciji, in sicer znotraj oddelka računovodstva, v katerem preko Sporazuma o dopolnjevanju delovne obveznosti z dne 2.9.2013 z Osnovno šolo Kapela računovodska dela ZTIŠ Radenci opravlja ga. Jožefa Lazar. Na tak način likvidacijskemu upravitelju ni bilo potrebno sklepati posebnih pogodb z zunanjimi pogodbenimi izvajalci za izdelavo obračuna davka na dodano vrednost, obračuna davka od dohodka pravnih oseb in zaključnih bilanc, s čimer se je likvidacijski upravitelj izognil nepotrebnim stroškom iz tega naslova.

Do konca postopka redne likvidacije je prišlo do postopnega prenosa objektov in zunanjih površin, ki jih je imel v upravljanju zavod ZTIŠ Radenci - v likvidaciji na novega prevzemnika oz. nazaj na Občino Radenci, zato je likvidacijski upravitelj izvedel tudi vse potrebne aktivnosti za nemoten in tekoč prevzem poslov oz. sredstev v upravljanju.

## II.2. Objava poziva upnikom

Likvidacijski upravitelj je v sklopu likvidacijskega postopka poskrbel za izvedbo vseh potrebnih aktivnosti v zvezi s pozivom upnikom za prijavo terjatev. Poziv je sicer objavila že Občina Radenci v sklepu o uvedbi postopka redne likvidacije z dne 28.5.2020, vendar je likvidacijski upravitelj v skladu z določili 412. člena ZGD-1 ter dobro prakso upravljanja vložil novo zahtevo za objavo poziva upnikom na spletnih straneh portala AJPES. V okviru slednjih je AJPES dne 16.6.2020 tudi objavil poziv upnikom, da naj v roku 30 dni od objave likvidacijskemu upravitelju prijavijo svoje terjatve.

Likvidacijski upravitelj ni prejel nobene prijave terjatev.

## II.3. Osnovna sredstva in drobni inventar - unovčenje likvidacijske mase

Občina Radenci je tekom obstoja in delovanja javnega zavoda ZTIŠ Radenci - v likvidaciji, na zavod prenesla določena osnovna sredstva v upravljanje, ki jih je zavod potreboval za opravljanje dejavnosti s katero se je ukvarjal. Tekom uvedbe likvidacijskega postopka so bila osnovna sredstva, s katerimi je upravljal zavod, prenesena nazaj na Občino Radenci. Takšno postopanje je bilo potrebno zaradi postopnega prenosa dela nalog, ki jih je do sedaj opravljal zavod na novega prevzemnika oz. Občino Radenci, ki je v sklopu režijskega obrata organiziranega znotraj Občine Radenci sama prevzela izvajanje nalog, ki jih je do sedaj opravljal zavod ZTIŠ Radenci - v likvidaciji.

Likvidacijski upravitelj je sklenil ustrezne sporazume za prenos sledečih sredstev v upravljanje nazaj na Občino Radenci z dnem 1.7.2020 in sicer vseh sredstev v upravljanju ZTIŠ Radenci - v likvidaciji.

Poleg navedenega je likvidacijski upravitelj pripravil tudi natančen popis Registra osnovnih sredstev, ki zajema celotno potrebno infrastrukturo, opremo in inventar ZTIŠ Radenci - v likvidaciji, ki je bil posredovan Občini Radenci skupaj s sporazumom o odpovedi pogodbe o brezplačnem prenosu sredstev v upravljanje za prenos sredstev v upravljanje nazaj na Občino Radenci.

## II.4. Zaposleni

Na dan začetka likvidacijskega postopka so bili pri zavodu ZTIŠ Radenci - v likvidaciji zaposleni delavci na podlagi pogodb o zaposlitvi in na podlagi izvajanja programa javnih del, in sicer:

1. Branko Žnidarič,
2. Andrej Horvat,
3. Darko Kosi in
4. Lidija Gomboc.

Likvidacijski upravitelj je direktorju zavoda Branku Žnidariču ter Andreju Horvatu odpoved pogodbe o zaposlitvi podal 1.6.2020, saj sta prenehali potrebi po njunem delu. Delavec Andrej Horvat je delal v Turistično informacijskem centru, ki je bil zaradi epidemiološke slike zaprt in ni deloval. Likvidacijski upravitelj je presodil, da prisotnost direktorja Branka Žnidariča za vodenje likvidacijskega postopka ni potrebna, saj je z njim opravil sestanek, na katerem je likvidacijskemu upravitelju prestavil dosedanje funkcije direktorja, ki niso bile takšne narave, da bi likvidacijski upravitelj potreboval pomoč in dotedanjega direktorja. Zaradi epidemiološke situacije in poletnega časa so športni objekti mirovali, večji projekti ZTIŠ Radenci pa so že bili zaključeni.

G. Darko kosi je v zavodu opravljal funkcijo vzdrževalca športno rekreacijskega centra Slatina, gospa Gomboc pa funkcijo čistilke. Likvidacijski upravitelj je pogodbi obeh zaposlenih obdržal v veljavi do dne 30.6.2020. Do tega dne je namreč ZTIŠ Radenci imel v upravljanju ŠRC Slatina in športno dvorano, ki ju je bilo potrebno vzdrževati in čistiti. Dne 30.6.2020 je likvidacijski upravitelj z delavcema Darkom Kosijem ter Lidijo Gomboc sklenil sporazum o prenehanju veljavnosti pogodbe o zaposlitvi. Delavca sta v praksi, kot že omenjeno, opravljala delo vzdrževalcev športnih objektov, zato je bilo njuno delo potrebno do rešitve problematike prevzema objektov in dela nalog, ki jih je do sedaj opravljal zavod ZTIŠ Radenci - v likvidaciji, na Občino Radenci.

Delavcema g. Žnidariču in gospodu Andreju Horvatu je bila odpoved pogodbe o zaposlitvi vročena dne 1.6.2020, kar pomeni, da se jima je odpovedni rok za prenehanje veljavnosti pogodb o zaposlitvi iztekel dne 2.7.2020. Vsi delavci, katerim je ta pravica pripadala, so pravočasno dobili izplačane odpravnine.

## II.5. Izterjava terjatev in poplačilo obveznosti javnega zavoda ZTIŠ Radenci - v likvidaciji

Po začetku likvidacijskega postopka so bile poplačane vse nesporne obveznosti, prenesene iz rednega poslovanja ZTIŠ Radenci - v likvidaciji.

## II.6. Druge naloge likvidacijskega upravitelja

Izterjava terjatev zavoda je zaključena. Ob koncu likvidacijskega postopka, zavod ZTIŠ Radenci - v likvidaciji nima nobenih spornih terjatev. Likvidacijski upravitelj je uspel izterjati večino terjatev, prenesenih iz rednega poslovanja zavoda, kot tudi tistih, ki so nastale v času likvidacijskega postopka. Za določen del terjatev, je likvidacijski upravitelj (po odobritvi ustanoviteljice Občine Radenci) sprejel odločitev, da jih odpiše zaradi njihove nelikvidnosti, neizterljivosti in izjemno majhnih zneskov terjatev. Poleg tega bi vztrajanje pri poplačilu povzročilo večje stroške, kot pa je bila sama vrednost terjatev, prav tako bi se po nepotrebnem zavlekel zaključek postopka likvidacije. Podrobnosti v tem delu so razvidne iz računovodskega poročila.

III. Otvoritvena likvidacijska bilanca zavoda ZTIŠ Radenci - v likvidaciji na dan 5.6.2020

Na podlagi ZGD-1 in veljavnih SRS je zavod ZTIŠ Radenci - v likvidaciji po naročilu likvidacijskega upravitelja sestavil računovodske izkaze na dan 4.6.2020 (dan pred začetkom likvidacije) računovodstvo likvidacijskega upravitelja, pa je pripravilo otvoritveno bilanco stanja na dan 5.6.2020.

Otvoritvena likvidacijska bilanca ZTIŠ Radenci - v likvidaciji je podana v spodnji tabeli, nadalje pa je podana obrazložitev posameznih postavk otvoritvene bilance.

|  |  |  |  |
| --- | --- | --- | --- |
| Otvoritvena likvidacijska bilanca na dan 5.6.2020 |  |  |  |
| **Naziv skupine kontov** | **Skupina kontov** | **Zaključna bilanca stanja na dan 4.6.2020** | **Otvoritvena likvidacijska bilanca na dan 5.6.2020** |
| **DOLGOROČNA SREDSTVA** |  | **1.007.598** | **1.007.598** |
| Neopredmetena sredstva | 0 | 5.073 | 5.073 |
| Popr.vrednosti neopred. sredstev | 1 | 1.380 | 1.380 |
| Nepremičnine | 2 | 1.318.798 | 1.318.798 |
| PV nepremičnin | 3 | 365.715 | 365.715 |
| Oprema in dr. opredm. OS | 4 | 169.319 | 169.319 |
| Popr.vred. opreme in drugih opredm.OS | 5 | 118.498 | 118.498 |
| **KRATKOROČNA SREDSTVA** |  | **27.206** | **27.206** |
| Denarna sredstva v blagajni | 10 |  |  |
| Dobroimetje pri bankah | 11 | 26.398 | 26.398 |
| Kratkoročne terjatve do kupcev | 12 | 390 | 390 |
| Dani predujmi in varščine | 13 |  |  |
| Kratkoročne terjatve do uporab.EKN | 14 | 384 | 384 |
| Kratkoročne finančne naložbe | 15 |  |  |
| Druge kratkoročne terjatve | 17 | 34 | 34 |
| **ZALOGE** |  | **675** | **675** |
| Zaloge materiala | 31 |  |  |
| Druge zaloge | 37 | 675 | 675 |
| **AKTIVA SKUPAJ** |  | **1.035.479** | **1.035.479** |
| **KRATKOROČNE OBVEZNOSTI IN PČR** |  | **14.639** | **14.639** |
| Krat.obv. za prejeta predujme | 20 |  |  |
| Kratk. obv. do zaposlenih | 21 | 8.261 | 8.261 |
| Kratk. obv. do dobaviteljev | 22 | 2.573 | 2.573 |
| Dr. krat. obveznosti iz poslovanja | 23 | 1.149 | 1.149 |
| Krat.obv.do uporabnikov EKN | 24 | 2.521 | 2.521 |
| Kratkoroč.obv. iz financiranja | 26 |  |  |
| Pasivne časovne razmejitve | 29 | 135 | 135 |
| **LASTNI VIRI IN DOLGOROČNE OBVEZNOSTI** |  | **1.020.840** | **1.020.840** |
| Dolgoročne PČR | 922 |  |  |
| Druge dolgoroč.obveznosti | 971 |  |  |
| Obveznosti za neopred.in opredm.OS | 980 | 1.007.598 | 1.007.598 |
| Presežek prihodkov na odhodki | 985 | 13.242 | 13.242 |
| **PASIVA SKUPAJ** |  | **1.035.479** | **1.035.479** |

## III.1 Neopredmetena in opredmetena osnovna sredstva

Zavod za turizem in šport Radenci - v likvidaciji je pripravil popis osnovnih sredstev na dan začetka likvidacijskega postopka. Zavod razpolaga s sredstvi v upravljanju in sicer:

|  |  |  |  |
| --- | --- | --- | --- |
| Dolgoročna sredstva ZTIŠ v likvidaciji na dan 5.6.2020 |  |  |  |
|  | NV | PV | SV |
| Neopredmetena OS | 5073,08 | 1379,6 | 3693,48 |
| Zemljišča | 115352,96 |  | 115352,96 |
| Zgradbe | 1203445,01 | 365714,76 | 837730,25 |
| Oprema | 141737,92 | 106180,71 | 35557,21 |
| Drobni inventar | 10711,97 | 10711,97 | 0 |
| Vlaganja v OOS v tuji lasti | 16869,57 | 1605,45 | 15264,12 |
|  | **1493190,51** | **485592,49** | **1007598,02** |

Osnovna sredstva se na podlagi ustreznih aneksov k pogodbam o upravljanju prenesejo na Občino Radenci z dnem 30.6.2020.

## III.2 Terjatve

Terjatve do kupcev

Terjatve zavoda ZTIŠ Radenci - v likvidaciji v otvoritveni likvidacijski bilanci so enake stanju terjatev v zaključni bilanci zavoda in znašajo 807,56 EUR.

|  |  |
| --- | --- |
| terjatve do kupcev | ZNESEK |
| terjatve za prodajo storitev kupcem | 389,50 |
| terjatve za prodajo storitev proračunskim uporab. | 383,86 |
| terjatev do državnih institucij | 34,20 |
| SKUPAJ | 807,56 |

|  |  |
| --- | --- |
| Terjatve do kupcev stanje 4.6.2020 oz. 5.6.2020 |  |
| Judo klub Radenci | 30,00 |
| Arcont G.Radgona | 189,00 |
| ŠK Rubin | 15,00 |
| Zveza med dvema ognjema | 124,00 |
| ŽRK Millennium | 31,50 |
| Skupaj: | 389,50 |

Druge terjatve 4.6.2020 oz. 5.6.2020

|  |  |
| --- | --- |
| druge terjatve | ZNESEK |
| terjatve do občine Radenci | 383,86 |
| Terjatve za vplačane akontacije DDPO | 34,20 |
| Skupaj | 418,86 |

III.3 Denarna sredstva

Zavod ZTIŠ Radenci - v likvidaciji je imel na dan 4.6.2020 oz. 5.6.2020 denarna sredstva na TRR v višini 26398,22 EUR. Stanje denarnih sredstev v otvoritveni likvidacijski bilanci je enako stanju v zaključni bilanci.

## III.4 Obveznosti do dobaviteljev

Obveznosti zavoda ZTIŠ Radenci - v likvidaciji v otvoritveni likvidacijski bilanci so enake stanju obveznosti v zaključni bilanci zavoda.

Preglednica obveznosti do dobaviteljev po stanju 4.6.2020 oz. 5.6.2020

|  |  |
| --- | --- |
| Obveznosti do dobaviteljev |  |
| Elektro Maribor | 257,90 |
| Goder Zamuda Silvija | 1043,10 |
| Jagros | 162,91 |
| Kapitalska družba | 122,12 |
| Kmetijska zadruga | 272,33 |
| Petrol | 408,58 |
| Pošta | 7,68 |
| Riči tisk Igor Kupljen | 9,76 |
| Saubermacher | 150,74 |
| Telekom | 138,03 |
| Skupaj: | 2573,15 |

## III.5 Obveznosti za plače in nadomestila plač

|  |  |
| --- | --- |
| Obveznosti za plače in nadomestila | 4141,86 |
| Obveznosti za prispevke iz plač | 1389,80 |
| Obveznosti za davke iz plač | 650,71 |
| Druge kratkoročne obveznosti | 2078,73 |
| Druge kratkoročne obveznosti iz poslovanja | 1149,08 |
| Skupaj: | 9410,18 |

|  |  |
| --- | --- |
| Kratkoročne obveznosti do neposrednih uporabnikov proračuna države |  |
|  |  |
| Občina Radenci | 1389,80 |
|  |  |
| Kratkoročne obveznosti do posrednih uporabnikov proračuna države |  |
| OŠ Kapela | 823,50 |
| Uprava za javna plačila | 1,96 |
| Skupaj: | 825,46 |

## III.6 Sklepno

Za redno likvidacijo se v računovodstvu uporablja posebni standard SRS 37.

IV. Računovodsko poročilo Zavoda za turizem in šport Radenci - v likvidaciji od 5.6.2020 do 31.8.2020

Na osnovi Sporazuma o odpovedi pogodbe o brezplačnem prenosu sredstev v upravljanje št. 410-0063/2016 z dne, 19.6.2020 je Občina Radenci prevzela v upravljanje osnovna sredstva. Pogodba je začela učinkovati z dnem 1.7.2020, kar pomeni, da je Občina Radenci od 1.7.2020 dalje upravljalec vsega nepremičnega in premičnega premoženja, katere upravljalec je bil Zavod za turizem in šport Radenci - v likvidaciji.

Na osnovi navedenega je ZTIŠ Radenci - v likvidaciji obračunal amortizacijo sredstev do 30. 6. 2020, ki v skupni vrednosti znaša 4435,51 €.

Stanje Neopredmetenih in opredmetenih OS na dan 30. 6. 2020 je sledeče:

|  |  |  |  |
| --- | --- | --- | --- |
| Sredstva ZTIŠ v likvidaciji na dan 30.6.2020 z obračunano amortizacijo |  |  |  |
|  | NV | PV | SV |
| Neopredmetena OS | 5073,08 | 1413,45 | 3659,63 |
| Zemljišča | 115352,96 |  | 115352,96 |
| Zgradbe | 1203445,01 | 368695,94 | 834749,07 |
| Oprema | 141737,92 | 107320,03 | 34417,89 |
| Drobni inventar | 10711,97 | 10711,97 | 0 |
| Vlagajnja v OOS v tuji lasti | 16869,57 | 1886,61 | 14982,96 |
|  | **1493190,51** | **490028** | **1003162,51** |

S 30.6. 2020 je ZTIŠ Radenci zaprl razrede kontov R0, R321, R980.

Stanje dolgoročnih sredstev in sredstev v upravljanju je 0, prav tako je stanje kontov skupine 98 Obveznosti za sredstva prejeta v upravljanje enako 0.

Stanje konta 985 Presežek prihodkov nad odhodki 13.242,00.

## VI.1 Poslovni izid na dan 31. 8. 2020

|  |  |
| --- | --- |
| **Odhodki do 31. 8. 2020** |  |
| **Stroški mat.,bl.in stor.** | **6262,37** |
| Stroški materiala | 901,22 |
| Stroški storitev | 5361,15 |
| **Stroški dela** | **10.876,26** |
| Plače zaposlenih | 4639,95 |
| Povračila zaposlenim | 189,30 |
| Premija KAD | 122,12 |
| Odpravnine zaposlenimm | 3131,97 |
| Prispevki od plač | 751,25 |
| Drugi stroški dela | 2041,67 |
| **Amortizacija** | **0** |
| **Drugi stroški** | **0** |
| **Finančni odhodki** | **0** |
| **Drugi odhodki** | **507,86** |
| **Odhodki skupaj** | **17.646,49** |

|  |  |
| --- | --- |
|  |  |
| **Prihodki do 31.8.2020** |  |
| Prihodki od najemnin | 957,00 |
| Prihodki občina Radenci | 3447,50 |
| **Prihodki skupaj:** | **4404,50** |
|  |  |
| **Presežek odhodkov nad prihodki** | **13241,99** |

Stroški materiala zajemajo stroške:

* potrošnega materiala za vzdrževanje
* električne energije
* ogrevanja
* goriva in maziva
* pisarniški materil

Stroški storitev zajemajo stroške:

* poštnina
* dimnikarske storitve
* telefon in internet
* drugo tekoče vzdrževanje
* zavarovanja
* poraba vode
* odvoz smeti
* plačilni promet.

## VI.2 Obrazložitev postavk iz izkaza poslovnega izida

V obdobju od 5.6. 2020 do 31.8.2020 je bil realiziran promet na športnih objektih v višini 957,00. Drugih prihodkov ni bilo.

|  |  |
| --- | --- |
| Prihodki od najemnin | Prihodek |
| ŽRK Millennium | 94,50 |
| Judo klub Radenci | 105,00 |
| Športni klub Rubin | 285,00 |
| Arcont | 157,50 |
| Arcont dečki | 315,00 |
| **Prihodki od prodaje storitev od 5.6. do 31.8.2020** | **957,00** |
| **Prihodki občina Radenci** | **3447,50** |

Stroške plač, odpravnin, materiala in storitev je zavod pokrival iz denarnih sredstev na TRR.

Zavod za turizem in šport Radenci - v likvidaciji je imel na dan začetka likvidacijskega postopka 4 zaposlene delavcev ter 30 % zaposlitve računovodje (sporazum o dopolnjevanju z OŠ Kapela).

Do vključno 30.6.2020 je delovno razmerje prenehalo 2 delavcema, 2 delavca sta od 1.7.2020 zaposlena v režijskem obratu Občine Radenci. V obravnavanem obdobju so bile delavcem izplačane plače in nadomestila, sorazmerni del regresa in odpravnine.

Izplačilo odpravnin je bilo izvedeno skladno z določili Kolektivne pogodbe za javni sektor, ki je veljavna za obravnavani zavod in z Zakonom o delovnih razmerjih glede na to, katera zakonska podlaga je ugodnejša za delavca.

## VI.3 Poslovni izid na dan 31.8.2020

|  |  |  |  |  |
| --- | --- | --- | --- | --- |
| **Naziv skupine kontov** | **Sk.kont.** | **AOP** | **PI 4.6.2020** | **PI 31.8.2020** |
| **PRIHODKI OD POSLOVANJA** |  | **860** | **55.113** | **4404,50** |
| Prihodki od prodaje proizv.in storitev | 760 | 861 | 55.113 | 4404,50 |
| Finančni prihodki |  | 865 |  |  |
| Drugi prihodki | 763 | 866 | 8.202 |  |
| Drugi prevrednotovalni poslov.prih. |  | 867 | 0 | 0 |
| **CELOTNI PRIHODKI** |  | **870** | **63.315** | **957** |
| **Stroški blaga, materiala in storitev** |  | **871** | **25.932** | **6262,37** |
| Stroški materiala | 460 | 873 | 10.413 | 901,22 |
| Stroški storitev | 461 | 874 | 15.519 | 5361,15 |
| **Stroški dela** | 464 | 875 | 42.545 | **10876,27** |
| **Amortizacija** | 462 | 879 | 139 | 0 |
| **Drugi stroški** | 465 | 881 | 0 | 0 |
| **Finančni odhodki** | 467 | 882 | 0 | 0 |
| **Drugi odhodki** | 468 | 884 | 0 | **507,86** |
| **Ostali prevrednotovalni odhodki** | 469 | 886 | 0 | 0 |
| **CELOTNI ODHODKI** |  | **887** | **68.616** | **17646,50** |
| PRESEŽEK PRIHODKOV NAD ODHODKI |  | **888** |  |  |
| PRESEŽEK ODHODKOV NAD PRIHODKI |  | **889** | 5301 | 13242,00 |
| Davek od dohodka pravnih oseb | del 80 | 890 | 0 | 0 |
| **PRESEŽ.PRIH.NAD ODH.Z UPOŠ.DDPO** | **del 80** | **891** | **-5.301** | **-13242,00** |

|  |  |
| --- | --- |
| **Odhodki do 31. 8. 2020** |  |
| **Stroški mat.,bl.in stor.** | **6262,37** |
| Stroški materiala | 901,22 |
| Stroški storitev | 5361,15 |
| **Stroški dela** | **10876,27** |
| Plače zaposlenih | 4639,95 |
| Povračila zaposlenim | 189,30 |
| Premija KAD | 122,12 |
| Odpravnine zaposlenimm | 3131,97 |
| Prispevki od plač | 751,25 |
| Drugi stroški dela | 2041,68 |
| **Amortizacija** | **0** |
| **Drugi stroški** | **0** |
| **Finančni odhodki** | **0** |
| **Drugi odhodki** | **507,86** |
| **Odhodki skupaj** | **17646,50** |

Iz poslovnega izida na dan 31. 8. 2020 je razvidno, da ima ZTIŠ Radenci na dan 31.8.2020 za 13242,00 € presežka odhodkov nad prihodki, ki smo ga pokrili iz presežka prihodkov nad odhodki iz preteklih let. Presežek prihodkov nad odhodki iz pretekih let znaša 13242,00€.

## VI.4 Bilanca stanja na dan 31.8. 2020

|  |  |  |  |
| --- | --- | --- | --- |
| **Naziv skupine kontov** | **Skupina kontov** | **Zaključna bilanca na dan 4.6.2020** | **Zaključna bilanca na dan 31.8.2020** |
| **DOLGOROČNA SREDSTVA** |  | **1.007.598** | **0,00** |
| Neopredmetena sredstva | 0 | 5.073 |  |
| Popr.vrednosti neopred. sredstev | 1 | 1.380 |  |
| Nepremičnine | 2 | 1.318.798 |  |
| PV nepremičnin | 3 | 365.715 |  |
| Oprema in dr. opredm. OS | 4 | 169.319 |  |
| Popr.vred. opreme in drugih opredm.OS | 5 | 118.498 |  |
| **KRATKOROČNA SREDSTVA** |  | **27.206** | **1,33** |
| Denarna sredstva v blagajni | 10 |  |  |
| Dobroimetje pri bankah | 11 | 26.398 | 1,33 |
| Kratkoročne terjatve do kupcev | 12 | 390 | 0,00 |
| Dani predujmi in varščine | 13 |  |  |
| Kratkoročne terjatve do uporab.EKN | 14 | 384 | 0,00 |
| Kratkoročne finančne naložbe | 15 |  |  |
| Druge kratkoročne terjatve | 17 | 34 | 0,00 |
| **ZALOGE** |  | **675** | **0** |
| Zaloge materiala | 31 |  |  |
| Druge zaloge | 37 | 675 | 0 |
| **AKTIVA SKUPAJ** |  | **1.035.479** | **1,33** |
| **KRATKOROČNE OBVEZNOSTI IN PČR** |  | **14.639** | **1,33** |
| Krat.obv. za prejeta predujme | 20 |  |  |
| Kratk. obv. do zaposlenih | 21 | 8.261 | 0,00 |
| Kratk. obv. do dobaviteljev | 22 | 2.573 | 1,33 |
| Dr. krat. obveznosti iz poslovanja | 23 | 1.149 | 0,00 |
| Krat.obv.do uporabnikov EKN | 24 | 2.521 | 0,00 |
| Kratkoroč.obv. iz financiranja | 26 |  |  |
| Pasivne časovne razmejitve | 29 | 135 | 0,00 |
| **LASTNI VIRI IN DOLGOROČNE OBVEZNOSTI** |  | **1.020.840** | **0,00** |
| Dolgoročne PČR | 922 |  |  |
| Druge dolgoroč.obveznosti | 971 |  |  |
| Obveznosti za neopred.in opredm.OS | 980 | 1.007.598 | 0,00 |
| Presežek prihodkov na odhodki | 985 | 13.242 |  |
| Presežek odhodkov nad prihodki | 986 |  | 0 |
| **PASIVA SKUPAJ** |  | **1.035.479** | **1,33** |

## VI.5 Dolgoročna sredstva

ZTIŠ Radenci - v likvidaciji je s 30. 6. 2020 na osnovi sporazuma prenesel vsa sredstva v upravljanju v upravljanje Občini Radenci. Vrednost neopredmetenih in opredmetenih osnovnih sredstev ter obveznosti za neopredmetena in neopredmetena osnovna sredstva je enako 0.

## VI.6 Denarna sredstva

Stanje denarnih sredstev na dan 31.8.2020 na TRR ZTIŠ Radenci - v likvidaciji je 1,33 €. Znesek predstavlja strošek plačilnega prometa Uprave za javna plačila, ki bo poravnan 3.9.2020.

## VI.7 Terjatve do kupcev

Terjatev do kupcev ZTIŠ Radenci - v likvidaciji na dan 31.8.2020 nima.

## VI.8 Kratkoročne terjatve do neposrednih uporabnikov proračuna občine

Terjatev do neposrednih uporabnikov proračuna občine ZTIŠ Radenci - v likvidaciji na dan 31.8.2020 nima.

## VI.9 Obveznosti do dobaviteljev

Skupna vrednost obveznosti do dobaviteljev znaša 1,33 €.

|  |  |
| --- | --- |
| **Dobavitelj** | **Znesek** |
| Uprava za javna plačila | 1,33 |
| **Skupaj:** | **1,33** |

## VI.10 Zaloge v turistični pisarni

ZTIŠ Radenci v turistični pisarni nima več zalog. Izdelki so bili z zapisnikom predani Občini Radenci.

## VI.11 Lastni viri in dolgoročna sredstva

Na dan 31. 8. 2020 Zavod za turizem in šport Radenci - v likvidaciji nima lastnih virov in dolgoročnih sredstev.

## VI.12 Izkaz poslovnega izida po načelu denarnega toka

|  |  |  |
| --- | --- | --- |
| **Naziv skupine kontov** | **AOP** | **od 5.6. do 31.8.2020** |
| Prihodki iz državnega proračuna | 404 | 0,00 |
| Prejeta sredstva iz občinskih proračunov | 407 | 3447,50 |
| Prejeta sredstva iz občinski prorač.-tekoča poraba | 408 |  |
| Prejeta sredstva iz občinskih prorač.-investicije | 409 |  |
| Prejeta sredstva iz javnih skladov | 414 |  |
| Prejeta sredstva iz javnih agencij | 416 | 34,20 |
| Prejeta sred.iz držav.prorač.iz sred. EU | 419 | 0,00 |
| Prejete obresti | 422 | 0,00 |
| Prihodki od najemnin, prihodki od premoženja | 487 | 1.222,50 |
| Drugi tekoči prih. Iz naslova izvaj.javne službe | 424 |  |
| Prejete donacije | 426 |  |
| Prihodki od prodaje blaga in storitev na trgu | 432 |  |
| **Celotni prihodki** | **401** | **4704,20** |
| Plače in drugi izdatki zaposlenim | 440 | 17.822,05 |
| Prispevki delodajalcev | 447 | 2.037,80 |
| Pisarniški in splošni material | 454 | 266,69 |
| Posebni material in storitve | 455 | 1.211,09 |
| Energija, voda, komunalne storitve,… | 456 | 7307,06 |
| Prevozni stroški in storitve | 457 | 12,96 |
| Tekoče vzdrževanje | 459 | 2.305,80 |
| Drugi operativni odhodki | 463 | 2,64 |
| Investicijski odhodki | 470 |  |
| Plače in drugi izdatki iz naslova prodaje blag.na trgu | 482 |  |
| Prispevek delodajalca | 483 |  |
| Izdatki za blago in storitve iz nasl.prod.blaga na trgu | 484 |  |
| **CELOTNI ODHODKI** | **437** | **30966,09** |
| PRESEŽEK PRIHODKOV NAD ODHODKI | **485** |  |
| PRESEŽEK ODHODKOV NAD PRIHODKI | **486** | 26.123,30 |

Izkaz denarnih tokov izkazuje prejemke in izdatke v obravnavanem obdobju:

Stanje na TRR 5.6.2020 26.398,22 EUR

Prejemki od 5.6.2020 do 31.8.2020 4704,20 EUR

Izdatki od 5.6.2020 do 31.8.2020 30966,09 EUR

Izdatki – neevidečno knjiženje – komisijska prodaja 135,00 EUR

Stanje na TRR 31.8.2020 1,33 EUR

Začetno stanje denarja na TRR 5.6.2020 je bilo 26.398,22EUR, vsi prejemki v obdobju od 5.6.2020 DO 31.8.2020 so znašali 4704,20 EUR in vsi izdatki v tem obdobju 30966,09 EUR. Stanje denarja na TRR 31.8.2020 znaša 1,33 EUR – predstavlja obveznost do UJP za plačilni promet, ki si ga UJPnet odtegnejo oz. poplača 3.9.2020.

V. Predlog za razdelitev premoženja

Iz zaključnega poročila o poteku likvidacijskega postopka ZTIŠ Radenci - v likvidaciji izhaja, da na dan sestave zaključnega poročila zavod nima premoženja, ki bi bilo na voljo za razdelitev po plačilu vseh obveznosti.

Sredstva na transakcijskem računu v višini 1,33 EUR bodo porabljena za pokritje stroškov plačilnega prometa, eventualna razlika pa bo vrnjena ustanovitelju pred zaprtjem računa.

V prilogi tega likvidacijskega poročila je predlog sklepa o sprejetju predmetnega zaključnega poročila in predloga za razdelitev premoženja.

## V.1 Končanje likvidacijskega postopka

Po opravljeni razdelitvi premoženja, likvidacijski upravitelj Okrožnemu sodišču v Murski Soboti izroči sprejeto Zaključno poročilo o poteku likvidacijskega postopka in sklep Občinskega sveta Občine Radenci o razdelitvi premoženja, izjavi, da je vse premoženje razdeljeno v skladu s sklepom o razdelitvi, ter predlaga izbris zavoda iz sodnega registra.

Poslovne knjige in vsa dokumentacija zavoda ZTIŠ Radenci - v likvidaciji, ki v skladu z Zakonom o varstvu dokumentarnega in arhivskega gradiva ter arhivih, ni bila predana Pokrajinskemu arhivu Maribor, se v skladu s 424. členom ZGD-1 hrani pri pristojni službi Občine Radenci, kot edine ustanoviteljice zavoda.

VI. Seznam prilog

| Zaporedna št. priloge | Opis priloge | Datum |
| --- | --- | --- |
| 1 | Predlog sklepa o sprejetju Zaključnega poročila o poteku likvidacijskega postopka javnega zavoda ZTIŠ Radenci - v likvidaciji in Predloga za razdelitev premoženja | n.p. |
| 2 | Dokazila o objavi poziva upnikom naj prijavijo svoje terjatve | 16.6.2020 |

Celje, 31. avgust 2020 Likvidacijski upravitelj:

 Odvetniška pisarna Stušek d.o.o.